**Výzva na predloženie cenovej ponuky**

**pre nie nadlimitnú zákazku na poskytnutie služby zadávanú obstarávateľom.**

1. **Identifikácia obstarávateľa**

 **Názov:** Dopravný podnik mesta Košice, akciová spoločnosť

 **Sídlo:** Bardejovská 6, 043 29 Košice

 **IČO:** 31 701 914

 **DIČ:** 2020488206

 **Kontaktné osoby vo veciach zákazky:**

 E-mail: vratislav.sindler@dpmk.sk

 **Kontaktná osoba vo veciach obstarávania:**

 Ing. Diana Kégler, referent obstarávania, telefón: 0917 474 697,

 e-mail: diana.kegler@dpmk.sk

1. **Predmet zákazky**

2.1 Názov zákazky: **„Realizácia procesu verejného obstarávania- Generálna oprava dráhových vozidiel električiek KT8D5“**

2.2 Druh zákazky: Zákazka na poskytnutie služby pre nie nadlimitnú zákazku

2.3 Typ zmluvy: Mandátna zmluva

CPV: 79418000-7- Poradenské služby pre obstarávanie

* 1. Platnosť zmluvy: Táto zmluva sa uzatvára na dobu určitú a to do ukončenia verejného obstarávania na predmet zákazky.
1. **Miesto, termín a spôsob dodania predmetu zákazky**

3.1 Plnenie, miesto a termín bude dohodnuté pri uzatvorení Zmluvy.

1. **Opis predmetu zákazky a jeho rozsah**

4.1 Predmetom tejto zákazky je poskytovanie poradenských služieb zo strany Mandatára v prospech Mandanta pri realizácii verejného obstarávania nadlimitnej zákazky „Generálna oprava dráhových vozidiel električiek KT8D5“.

4.2 Mandatár Mandantovi poskytne nasledovné profesionálne služby spojené s realizáciou obstarávania zákazky uvedenej v bod 4.1, ktorá sa bude realizovať nasledujúcim postupom: .

DPMK je  pre predmet zákazky Generálna oprava dráhových vozidiel električiek KT8D5 obstarávateľom podľa § 9 ods. 1 písm. a) vykonávajúcim vybrané činnosti podľa ustanovenia § 9 ods. 6 a 7 zákona o verejnom obstarávaní.

V závislosti od PHZ, určených finančných limitov a podľa druhu predmetu zákazky ide o zadanie nadlimitnej zákazky na poskytnutie služby v zmysle zákona o verejnom obstarávaní. Verejné obstarávanie pre zákazku Generálna oprava dráhových vozidiel električiek KT8D5 sa bude realizovať Rokovacím konaním so zverejnením podľa § 94 zákona o verejnom obstarávaní. Rokovanie o cene, harmonograme opráv a ďalších podmienkach zákazky sa zrealizuje so všetkými uchádzačmi, ktorí sa prihlásia a splnia podmienky účasti.

Výsledkom rokovania bude podpis zmluvy na realizáciu zákazky s jedným alebo viacerými uchádzačmi s ohľadom na ich kapacitné možnosti, tak aby sa dodržal stanovený harmonogram opráv.

Kritériom na určenie úspešného uchádzača / uchádzačov bude najnižšia celková cenu za GO.

1. **Cena a spôsob určenia ceny za poskytované služby:**
	1. Navrhovaná cena musí byť stanovená v zmysle zákona NR SR č. 18/1996 podľa § 3 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov.
	2. Uchádzačom navrhovaná jednotková cena za predmet zákazky bude vyjadrená v Eurách, s presnosťou na max. 2 desatinné miesta a musí v sebe zahŕňať všetky náklady, ktoré s ňou súvisia.
	3. Cena platí počas celého obdobia, na ktoré bude zmluva uzatvorená a je nemenná.
	4. Uchádzač vyplní priloženú tabuľku - Príloha č.1 – Cenová ponuka, do ktorej zapíše svoju cenovú ponuku za celý predmet zákazky. **Vyhodnocuje sa Cena SPOLU za celý predmet zákazky v € bez DPH.**
2. **Variantné riešenie:** neumožňuje sa
3. **Predkladanie cenových ponúk**

7.1 Cenová ponuka predmetu zákazky, sa predkladá na celý predmet zákazky.

7.2 Lehota na predloženie cenových ponúk je určená do 26.09.2022

7.3 Poskytovanie vysvetlení, odovzdávanie podkladov a  komunikácia ( „ďalej len komunikácia“) medzi obstarávateľom/záujemcami a uchádzačmi sa bude uskutočňovať v štátnom (slovenskom) jazyku a spôsobom, ktorý zabezpečí úplnosť a obsah týchto údajov uvedených v ponuke, podmienkach účasti a zaručí ochranu dôverných a osobných údajov uvedených v týchto dokumentoch.

7.4 Ak je doklad alebo dokument vyhotovený v cudzom jazyku, predkladá sa iba spolu s jeho úradným prekladom do štátneho slovenského jazyka. To neplatí pre ponuky , návrhy, doklady a dokumenty vyhotovené v českom jazyku.

7.5 Obstarávateľ bude pri komunikácii s uchádzačmi resp. záujemcami postupovať v zmysle § 20 zákona o obstarávaní prostredníctvom komunikačného rozhrania systému IS JOSEPHINE. Tento spôsob komunikácie sa týka akejkoľvek komunikácie a podaní medzi obstarávateľom a záujemcami, resp. uchádzačmi.

7.6 JOSEPHINE je na účely tohto obstarávania softvér na elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com.

7.7 Na bezproblémové používanie systému JOSEPHINE je nutné používať jeden z podporovaných internetových prehliadačov:

 - Microsoft Internet Explorer verzia 11.0 a vyššia,

 - Mozilla Firefox verzia 13.0 a vyššia alebo

 - Google Chrome

 - Microsoft Edge.

7.8 Pravidlá pre doručovanie – zásielka sa považuje za doručenú záujemcovi/uchádzačovi ak jej adresát bude mať objektívnu možnosť oboznámiť sa s jej obsahom, tzn. akonáhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE a to v súlade s funkcionalitou systému.

7.9 Ak je odosielateľom zásielky verejný obstarávateľ, tak záujemcovi resp. uchádzačovi bude na ním určený kontaktný e-mail/e-maily bezodkladne odoslaná informácia o tom, že k predmetnej zákazke existuje nová zásielka/správa. Záujemca resp. uchádzač sa prihlási do systému a v komunikačnom rozhraní zákazky bude mať zobrazený obsah komunikácie – zásielky, správy. Záujemca resp. uchádzač si môže v komunikačnom rozhraní zobraziť celú históriu o svojej komunikácii s obstarávateľom.

7.10 Ak je odosielateľom zásielky záujemca resp. uchádzač, tak po prihlásení do systému a k predmetnému obstarávaniu môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.

7.11 Obstarávateľ odporúča záujemcom, ktorí chcú byť informovaní o prípadných aktualizáciách týkajúcich sa zákazky prostredníctvom notifikačných e-mailov, aby v danej zákazke zaklikli tlačidlo „ZAUJÍMA MA TO“ (v pravej hornej časti obrazovky). Notifikačné e-maily sú taktiež doručované záujemcom, ktorí sú evidovaní na elektronickom liste záujemcov pri danej zákazke.

7.12 Obstarávateľ umožňuje neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom. Obstarávateľ tieto všetky podklady / dokumenty bude uverejňovať ako elektronické dokumenty v príslušnej časti zákazky v systéme JOSEPHINE.

1. **Registrácia**

8.1 Uchádzač má možnosť sa registrovať do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID).

8.2 Predkladanie ponúk v postupe – Prieskum trhu nevyžaduje autentifikáciu uchádzača, stačí jeho registrácia.

8.3 Uchádzač si po prihlásení do systému JOSEPHINE v prehľade - zozname obstarávaní vyberie predmetné obstarávanie a vloží svoju ponuku do určeného formulára na príjem ponúk, ktorý nájde v záložke „Ponuky a žiadosti“.

8.4 V prípade otázok týkajúcich sa registrácie a vloženia ponúk do systému JOSEPHINE môže uchádzač kontaktovať správcu systému houston@proebiz.comalebo telefonicky na čísle: +421 220 255 999.

1. **Elektronické ponuky - predkladanie ponúk**

9.1 Uchádzač predkladá ponuku v elektronickej podobe v lehote na predkladanie ponúk uvedenej v bode 7.2.

9.2 Elektronická ponuka sa vloží vyplnením ponukového formulára a vložením požadovaných dokladov a dokumentov v systéme JOSEPHINE umiestnenom na webovej adrese https://josephine.proebiz.com/sk/tender/30843/summary

9.3 V predloženej ponuke prostredníctvom systému JOSEPHINE musia byť pripojené:

 a) požadované naskenované doklady (odporúčaný formát je „PDF“) tak, ako je uvedené v týchto súťažných podkladoch – (bod 17)

 b) vyplnený elektronický formulár, ktorý je zhodný s Cenovou ponukou (Príloha č.1) uvedenom v súťažných podkladoch.

9.4 Ak ponuka obsahuje dôverné informácie, uchádzač ich v ponuke viditeľne označí.

9.5 Uchádzačom navrhovaná cena za dodanie požadovaného predmetu zákazky, uvedená v ponuke uchádzača, bude vyjadrená v EUR (Eurách) s presnosťou na 2 desatinné miesta a vložená do systému JOSEPHINE v tejto štruktúre: cena bez DPH, sadzba DPH, cena s alebo bez DPH (pri vkladaní do systému JOSEPHINE označená ako „Jednotková cena (kritérium hodnotenia)“).

9.6 Po úspešnom nahraní ponuky do systému JOSEPHINE je uchádzačovi odoslaný notifikačný informatívny e-mail (a to na emailovú adresu užívateľa uchádzača, ktorý ponuku nahral).

9.7 Ponuka uchádzača predložená po uplynutí lehoty na predkladanie ponúk sa elektronicky neotvorí.

9.8 Uchádzač môže predloženú ponuku vziať späť do uplynutia lehoty na predkladanie ponúk. Uchádzač pri odvolaní ponuky postupuje obdobne ako pri vložení prvotnej ponuky (kliknutím na tlačidlo „Stiahnuť ponuku“ a predložením novej ponuky).

9.9 Uchádzači sú svojou ponukou viazaní do uplynutia lehoty oznámenej obstarávateľom, resp. predĺženej lehoty viazanosti ponúk podľa rozhodnutia obstarávateľa.

9.10 Prípadné predĺženie lehoty bude uchádzačom dostatočne vopred oznámené formou elektronickej komunikácie v systéme JOSEPHINE.

1. **Lehota viazanosti ponuky**

10.1 Cenová ponuka zostáva platná počas lehoty viazanosti ponuky stanovenej na 6 mesiacov od lehoty podania ponuky

1. **Vysvetľovanie požiadaviek uvedených vo výzve**

11.1 V prípade nejasností týkajúcich sa požiadaviek uvedených vo Výzve alebo inej sprievodnej dokumentácií, môže uchádzač elektronicky požiadať obstarávateľa v systéme JOSEPHINE prostredníctvom okna „KOMUNIKÁCIA“ o ich vysvetlenie. Do predmetu správy je uchádzač povinný uviesť „Žiadosť o vysvetlenie“. Uchádzač musí svoju žiadosť doručiť obstarávateľovi max. 48 hodín (počas pracovných dní) pred uplynutím lehoty na predkladanie ponúk tak, aby mal obstarávateľ dostatok času na spracovanie žiadosti a doručenie odpovede všetkým uchádzačom. Uchádzačom bude vysvetlenie doručené elektronicky v systéme JOSEPHINE prostredníctvom okna „KOMUNIKÁCIA“ najneskôr 24 hodín (počas pracovných dní) pred uplynutím lehoty na predkladanie ponúk. O doručení správy bude uchádzač informovaný prostredníctvom notifikačného emailu na e-mailovú adresu zadanú pri registrácií.

11.2 Obstarávateľ si vyhradzuje právo predĺžiť lehotu na predkladanie ponúk.

1. **Kritérium na hodnotenie cenových ponúk**

12.1 Kritériom na hodnotenie ponúk je najnižšia cena vyjadrený v € bez DPH za celý predmet zákazky.

1. **Vyhodnocovanie ponúk**

13.1 Obstarávateľ po uplynutí lehoty na predkladanie ponúk vyhodnotí splnenie požiadaviek obstarávateľa na predmet zákazky u uchádzača, ktorý sa umiestnil na prvom mieste.

13.2 V prípade, ak z predložených dokladov nemožno posúdiť ich platnosť alebo splnenie požiadaviek uvedených v tejto Výzvy, obstarávateľ elektronicky požiada uchádzača, ktorý sa umiestnil na prvom mieste v systéme JOSEPHINE prostredníctvom okna „KOMUNIKÁCIA“ o vysvetlenie predložených dokladov. Vysvetlenie uchádzač doručí elektronicky v systéme JOSEPHINE prostredníctvom okna „KOMUNIKÁCIA“.

13.3 V prípade, ak ponuka uchádzača, ktorý sa umiestnil na prvom mieste nebude spĺňať požiadavky obstarávateľa pristúpi k vyhodnoteniu ponuky uchádzača, ktorý sa umiestnil v poradí na nasledujúcom mieste.

13.4 Uchádzačom, ktorí nesplnia požiadavky na predmet zákazky zašle obstarávateľ správu s názvom „Oznámenie o vylúčení“, ktorú elektronicky doručí v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný aj prostredníctvom notifikačného e-mailu na e-mailovú adresu zadanú pri registrácii.

13.5 Výsledok vyhodnotenia ponúk zašle obstarávateľ všetkým uchádzačom formou Oznámenia o prijatí / neprijatí ponuky. Oznámenie bude elektronicky doručené v systéme JOSEPHINE prostredníctvom okna „KOMUNIKÁCIA“. O doručení správy bude uchádzač informovaný prostredníctvom notifikačného e-mailu na e-mailovú adresu zadanú pri registrácií.

1. **Podmienky financovania predmetu zákazky**

14.1 Predmet zákazky bude financovaný z vlastných prostriedkov obstarávateľa formou bezhotovostného platobného styku.

14.2 Zálohy nebudú poskytované.

14.3 Mandatár faktúru za poskytnuté služby, vrátane príslušnej sadzby DPH, vystaví Mandantovi najneskôr do 10 dní od okamihu kedy sa dozvie o vzniku nároku na odmenu alebo jej časť v zmysle ustanovení 5.3 alebo 5.4tejto Zmluvy, pokiaľ sa Zmluvné strany písomne nedohodnú inak.

14.4 Faktúra je splatná do 30 dní po jej doručení Mandantovi.

14.5 Zmluvné strany sa dohodli, že v prípade, ak akákoľvek faktúra vystavená Mandatárom v súlade s touto Zmluvou nebude mať náležitosti v zmysle platných právnych predpisov, najmä, avšak nie len, zák. č. 222/2004 Z.z., je Mandant oprávnený vrátiť takúto faktúru Mandatárovi na opravu. Lehota splatnosti takejto faktúry začína plynúť dňom doručenia opravenej faktúry Mandantovi.

14.6 Omeškanie s úhradou faktúry v trvaní viac ako 30 dní sa považuje za podstatné porušenie zmluvnej povinnosti Mandanta.

1. **Podmienky účasti uchádzačov**

15.1 Uchádzač je oprávnený podnikať v danom predmete zákazky, čo sa preukazuje dokladom (kópia) o oprávnení uskutočňovať práce, ktoré zodpovedajú predmetu zákazky. Obstarávateľ si danú skutočnosť overí na príslušných registroch – výpis z obchodného registra alebo výpis zo živnostenského registra.

15.2 Ak je uchádzač zapísaný v zozname hospodárskych subjektov vedenom Úradom pre verejné obstarávanie nemusí predkladať žiadny doklad podľa predchádzajúceho bodu. Uvedenú skutočnosť si overí obstarávateľ na menovaných registroch.

15.3 Ak subjekt zapísaný v registroch nebude a doklad pri podaní výzvy nepriloží, obstarávateľ ho v procese vyhodnotenia ponúk, ak sa umiestni na prvom mieste vyzve k predloženiu požadovaného dokladu v neodkladnej lehote, a ak doklad, že uchádzač je oprávnený podnikať v danom predmete zákazky nepodloží, bude jeho ponuka zo súťaže vyradená.

15.4 Uchádzač nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu, čo preukáže doloženým čestným vyhlásením (Príloha č. 2).

Referencia

1. **Obsah ponuky**

16.1 Elektronicky podaná ponuka musí obsahovať:

* + - 1. Úplne vyplnenú a potvrdenú Prílohu č.1 – Cenová ponuka
			2. Čestné vyhlásenie Príloha č.2
			3. Návrh zmluvy s doplnený údajmi Príloha č.3
1. **Ďalšie informácie obstarávateľa**

17.1 Po vyhodnotení predložených ponúk budú uchádzači elektronicky cez JOSEPHINE oboznámení s výsledkom vyhodnotenia.

17.2 S úspešným uchádzačom bude uzatvorená Zmluva o dielo. .

17.3 Ak úspešný uchádzač z akéhokoľvek dôvodu odstúpi od podpisu zmluvy, obstarávateľ môže vyzvať na uzatvorenie zmluvy ďalšieho uchádzača v poradí.

17.4 Obstarávateľ môže neprijať ani jednu ponuku z predložených ponúk a zrušiť obstarávanie v prípade, že nastali okolnosti podľa § 57 ods.1 zákona o obstarávaní, ak a) ani jeden uchádzač alebo záujemca nesplnil podmienky účasti vo verejnom obstarávaní a uchádzač alebo záujemca neuplatnil námietky v lehote podľa tohto zákona, b) nedostal ani jednu ponuku, c) ani jedna z predložených ponúk nezodpovedá požiadavkám určeným podľa § 42 a uchádzač nepodal námietky v lehote podľa tohto zákona, d) jeho zrušenie nariadil úrad.

17.5 Všetky výdavky spojené s prípravou, predložením dokladov a predložením ponuky znáša výhradne uchádzač bez finančného nároku voči obstarávateľovi.

Príloha č.1: Cenová ponuka

Príloha č.2: Čestné vyhlásenie

Príloha č.3:. Návrh zmluvy

V Košiciach, dňa

 podpísané podpísané

................................................................ ..................................................................

Ing. Diana Kégler Ing. Vratislav Šindler, PhD.

 referent obstarávania vedúci oddelenia obstarávania

 podpísané

 .....................................................................

 Ing. Vladimír Padyšák

 generálny riaditeľ